Borreslekta

småborre
 storborre
 skyggeborre
 ullborre

Borreslekta (Arctium) er ei planteslekt i kurvplantefamilien. Plantene i slekta er store og grove med store, brede blad og røde blomster. Kurvene er kulerunde, kurvdekkbladene ender i en skarp krokspiss. Når fruktene er modne, har kurvene lett for å huke seg fast i dyr og mennesker som går forbi, og på denne måten blir plantene spredt.

Slekta omfatter 10 til 14 arter, derav 5 i Europa. 4 av disse er funnet i Norge. De er særdeles nærstående og danner ofte hybrider med hverandre. Vanligst er småborre, andre arter er storborre, skuggeborre og ullborre.

Røttene av borre har tidligere spilt en stor rolle i folkemedisinen som middel mot forskjellige slags sykdommer, særlig skulle de hjelpe godt mot hårutfall.

Borre har mange norske dialektnavn, som klengja og kåteblom (Telemark), kleikj (Innherred), klunge (Vest-Agder), luseblad (Sunnmøre og Nordfjord) og lungegras (Vest-Agder).

Se også 
 Borrelåser

Referanser

Eksterne lenker 

Kurvplantefamilien
Planter formelt beskrevet av Carl von Linné